b'\n_START_ARTICLE_\nMu\xc5\xbelja\n_START_SECTION_\nOpis naselja\n_START_PARAGRAPH_\nMu\xc5\xbelja (srbsko: \xd0\x9c\xd1\x83\xd0\xb6\xd1\x99\xd0\xb0, mad\xc5\xbearsko Muzslya, nem\xc5\xa1ko Muschla, je nekdanja mad\xc5\xbearska vas v Banatu, v AP Vojvodini, ki je danes predmestje mesta Zrenjanin . Mestu Zrenjanin (srbsko: \xd0\x97\xd1\x80\xd0\xb5\xd1\x9a\xd0\xb0\xd0\xbd\xd0\xb8\xd0\xbd, mad\xc5\xbearsko Nagybecskerek, nem\xc5\xa1ko Gro\xc3\x9fbetschkerek, romunsko Becicherecu Mare) je priklju\xc4\x8deno 1981. leta._NEWLINE_Nahaja se v Srednje-banatskem okraju 5 km ju\xc5\xbeno od sredi\xc5\xa1\xc4\x8da Zrenjanina. Bli\xc5\xbeina mesta je imela velik pomen na kulturni, politi\xc4\x8dni in gospodarski razvoj naselja. Krajevna skupnost Mu\xc5\xbelja je ena najve\xc4\x8djih zrenjaninskih krajevnih skupnosti z okrog 10.000 prebivalcev in obsega staro naselje, Novi red (Fogarasi testv\xc3\xa9rek), Staro kolonijo in naselje Fej\xc5\x91s Kl\xc3\xa1ra. \xc5\xbdupnija Mu\xc5\xbelja obsega dve krajevni skupnosti: Mu\xc5\xbelja z 10.000 in Sava Kova\xc4\x8devi\xc4\x87 z okrog 3.000 prebivalcev. V Mu\xc5\xbelji je Mad\xc5\xbearov okrog 85%, a Srbov 15%, v Sava Kova\xc4\x8devi\xc4\x87 ali na Novi koloniji pa je sorazmerje obratno. Mu\xc5\xbelja le\xc5\xbei na desni obali Begeja na nadmorski vi\xc5\xa1ini od 75-77 metrov.'